section_heading: Događaj
paragraph_text: Popodne su se zaputili iz Hrvatske Kostajnice u automobilu cestom u ka Petrinji (u Pounju su se tad vodile borbe hrv. vojske i srpskih pobunjenika). Nogin je vozio, a Kurinnoj je bio na zadnjem sjedalu jer je odatle mogao bolje snimati. U selu Panjanima na cesti, na raskrižju cesta Hrvatska Kostajnica - Petrinja - Sunja, velikosrpski su teroristi s postavljene barikade iz zasjede pucali su u vozilo. Automobil su zaustavili, a pripadnici velikosrpske paravojske (milicija Mile Martića) su prišli vozilu. Ranjeni Viktor Nogin je rekao: "Ne pucajte, mi smo vaša braća." Odmetnici nisu marili. Zapovjednik pobunjeničkih srpskih snaga odgovorio im je vičući "vi ste ustaški špijuni, paljba!" U drugom valu paljbe ubili su obojicu. Opremu iz vozila velikosrpski su banditi opljačkali, a vozilo s tijelima ubijenih novinara zapalili. Sutrašnjeg je dana (na drugi izvor piše: nakon nekoliko dana, kada su se o nestalim novinarima počeli raspitivati ruski diplomati) mjesni zapovjednik bataljuna, pričuvni poručnik JNA zapovijedio dvojici dvojica mještana Panjana, čija je kuća bila najbliža mjestu ubojstva, neka skriju olupinu s izgorjelim tjelesima, što i učinili;<ref name="braniteljski portal 25. kolovoza"/> naredio je da vozilo odvuku s ceste na obalu rijeke Sunje u Donjim Kukuruzarima te ga zakopaju, što je nekih 500 metara dalje. Olupina s izgorjelim tjelesima ukupno je odvučena 3,5 kilometara u dubinu teritorija koji je bio pod nadzorom pobunjenih Srba.<ref name="braniteljski portal 25. kolovoza"/> Spaljeni automobil sa spaljenim tijelima zakopali su u selu Kukuruzarima.